เรื่องร้องเรียน: พบปัญหาหน้า ซอยลาซาล 77 ถนนสุขุมวิท105 เขตบางนา กทม.ครับ เจ้าหน้าที่บริษัท line man ได้นำรถมอเตอร์ไซ 7-8คัน มาจับกลุ่มยึดที่ทางเท้า ซอยลาซาล77 บริเวณทางเท้าหน้าหมู่บ้าน Prime Place 105 กีดขวางทางเดิน และวิ่งรถบนทางเท้า สูบบุหรี่ ทิ้งก้นบุหรี่ ทิ้งขยะต่างๆ ที่นำมาทานสร้างสกปรก และความเสียหายให้สวนทางเข้าหมู่บ้าน เป็นประจำทุกวันโดยเจ้าหน้าที่หมู่บ้านต้องไปดำเนินการทำความสะอาดทุกวัน
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า บริเวณปากซอยลาซาล 77 หน้าหมู่บ้าน Prime Place 105 มีพนักงานบริษัท line man จำนวน 7-8 คน นำรถจักรยานยนต์ขับขี่ขึ้นไปจอดบนทางเท้ากีดขวางทางเดิน มีการสูบบุหรี่และทิ้งก้นบุหรี่รวมถึงเศษขยะต่าง ๆ สร้างความสกปรกเป็นประจำ โดยเจ้าหน้าที่ของหมู่บ้านต้องดำเนินการทำความสะอาดทุกวัน นั้น                           สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้ง (ภาพถ่ายดังแนบ) ปรากฎว่ามีกลุ่มพนักงาน line man นำรถขึ้นไปจอดบนทางเท้าบริเวณหน้าปากซอยลาซาล 77 จริง เบื้องต้นได้เข้าไปพูดคุยทำความเข้าใจและแจ้งให้ทราบถึงเรื่องร้องเรียนที่เกิดขึ้น พร้อมทั้งแจ้งถึงโทษความผิดฐานนำรถจักรยานยนต์ขึ้นไปจอดหรือขับขี่บนทางเท้าว่ามีโทษเปรียบเทียบปรับสูงสุด 5,000 บาท ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 เบื้องต้นได้ว่ากล่าวตักเตือนด้วยวาจาและห้ามมิให้นำรถขึ้นไปจอดบนทางเท้าอีกต่อไป ทุกรายรับทราบและให้ความร่วมมือเคลื่อนย้ายลงจากทางเท้าด้วยดี ทางเขตบางนาต้องขอขอบคุณข้อมูลที่ผู้พบเห็นแจ้งเข้ามาให้ทราบ บางเรื่องอาจรอดพ้นสายตาเจ้าหน้าที่บ้าง แต่หากเจ้าหน้าพบเห็นการกระทำผิดเอง ก็จะรีบเข้าไปบังคับการให้เป็นไปตามกฎหมาย เพื่อให้ประชาชนได้ใช้ทางเท้าในการสัญจรไป-มาได้โดยสะดวกและปลอดภัยมากที่สุด
ความเห็นของผู้แจ้ง: ให้ความช่วยเหลือได้เร็วมากครับ ขอบคุณครับ
พื้นที่: แขวงบางนาใต้ เขตบางนา กรุงเทพมหานคร